## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 50/2013 (29.4.2013.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1010

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12., 57/12., 90/12. – Odluka Ustavnog suda Republike Hrvatske 123/12. i 144/12.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) Upravno vijeće Hrvatskog zavoda za zdravstveno osiguranje na 32. sjednici održanoj 24. travnja 2013. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 23/13. i 38/13.) u članku 21. stavku 2. u tablici u naslovu stupca »Minimalni broj osiguranih osoba« dodaje se oznaka »\*«.

Ispod tablice upisuje se oznaka: »\*« sa sljedećim podacima:

»\*na području općine/grada kojem gravitira manji broj osiguranih osoba od utvrđenog standarda za djelatnost, a ne ostvaruju se uvjeti za primjenu posebnog standarda iz članka 14. ove Odluke, minimalni broj utvrđuje se u visini 75% broja gravitirajućih osiguranih osoba s obzirom na broj timova utvrđenih Mrežom«

U stavku 4. broj: »50« zamjenjuje se brojem: »25«.

U stavu 5. tekst: »6 mjeseci« zamjenjuje se tekstom: »godine dana«.

U stavku 9. briše se točka i upisuje se zarez te dodaje tekst: »osim u slučajevima utvrđenim općim aktom Zavoda«.

Članak 2.

U članku 96.a iza stavka 2. dodaju se novi stavci 3. i 4. koji glase:

»Iznimno od stavka 1. ovog članka privatni zdravstveni radnici i zdravstvene ustanove ugovoreni u djelatnosti opće/obiteljske medicine, zdravstvene zaštite predškolske djece, zdravstvene zaštite žena i dentalne zdravstvene zaštite (polivalentne) kod kojih je broj opredijeljenih osiguranih osoba manji od 75% standardnog tima odnosno 75% broja gravitirajućih osiguranih osoba u slučajevima utvrđenim člankom 21. stavkom 2. ove Odluke, ostvaruju pravo, na osnovi posebnog odobrenja Direkcije Zavoda, na puni iznos hladnog pogona u slučaju kumulativno ispunjenih sljedećih uvjeta:

– ordinacija se nalazi na području na kojem mreža nije popunjena u skladu s potrebnim brojem timova utvrđenim mrežom

– broj opredijeljenih osiguranih osoba za tim je iznad 50% standardnog tima

– imaju ugovoreni rad u skupnoj praksi s timovima gdje je prosjek broja opredijeljenih osiguranih osoba po doktoru veći od broja gravitirajućih osiguranih osoba po doktoru u gradu/općini ordinacije koja traži priznavanje punog hladnog pogona.

»Za tim bez nositelja« iz članka 22. stavka 6. dom zdravlja ostvaruje, do ispunjenja uvjeta iz stavka 1. ovog članka, iznos novčanih sredstava prema broju opredijeljenih osiguranih osoba i prema računima ispostavljenim za provedene dijagnostičko-terapijske.«

Članak 3.

U članku 83. stavku 1. u tablici »DTP »nulte« razine\_KURATIVA\_ sve osigurane osobe« podaci pod šifrom DM002 mijenjaju se i glase:

»

|  |  |  |
| --- | --- | --- |
| DM002 | Pregled bolesnika (prvi)\* | 1,91 |

«.

Ispod tablice upisuje se oznaka »\*« sa sljedećim podacima:

»\* može se obračunati 1x godišnje«.

Članak 4.

U članku 84. stavku 2. u tablici »DTP I. razine\_PREVENTIVE\_osigurane osobe starije od 18 godine« podaci pod šifrom DM204 mijenjaju se i glase:

»

|  |  |  |
| --- | --- | --- |
| DM204 | Odstranjivanje mekih i tvrdih zubnih naslaga (po kvadrantu) strojem ili ručno) \* | 0,72 |

«.

U tablici »DTP I. razine\_KURATIVA\_djeca do 18 godine« podaci pod šifrom DM336 mijenjaju se i glase:

»

|  |  |  |
| --- | --- | --- |
| DM336 | Ispun kompositni na jednoj površini (sjekutići i očnjaci) – do 15. godine starosti | 0,98 |

«.

U tablici »DTP I. razine\_KURATIVA\_sve osigurane osobe« podaci pod šifrom DM435 mijenjaju se i glase:

»

|  |  |  |
| --- | --- | --- |
| DM435 | Ispun kompositni na jednoj površini (sjekutići i očnjaci) | 0,76 |

«.

Članak 5.

U članku 98. stavku 2. Tablice 2.1., 2.2. i 2.3. mijenjaju se i glase:

»Tablica 2.1. – Vrijednost boda za specijalističko-konzilijarnu zdravstvenu zaštitu u izvanbolničkim zdravstvenim ustanovama/specijalističkim ordinacijama i bolničkim zdravstvenim ustanovama, dnevni smještaj i dobrovoljno davalaštvo krvi

|  |  |  |  |
| --- | --- | --- | --- |
| Red. broj | VRSTA ZDRAVSTVENE ZAŠTITE | Vrijednost boda (kn) | Dnevni smještaj (kn) |
| 0 | 1 | 2 | 3 |
| 1. | Specijalističko-konzilijarna zdravstvena zaštita – izvanbolnička |  |  |
| 1.1. | Izvanbolnička specijalističko-konzilijarna zdravstvena zaštita | 6,93 |  |
| 1.2. | Fizikalna terapija, dentalna tehnika, dentalni RTG \* | 6,78 |  |
| 2. | Specijalističko-konzilijarna zdravstvena zaštita – bolnička | 6,93 |  |
| 2.1. | Specijalističko-konzilijarna zdravstvena zaštita u bolničkim zdravstvenim ustanovama za liječenje bolesnika oboljelih od akutnih bolesti – KBC, KB, Klinike |  | 79,90 |
| 2.2. | Specijalističko-konzilijarna zdravstvena zaštita u bolničkim zdravstvenim ustanovama za liječenje bolesnika oboljelih od akutnih bolesti – Opće bolnice |  | 79,90 |
| 2.3. | Specijalističko-konzilijarna zdravstvena zaštita u bolničkim zdravstvenim ustanovama za dugotrajno liječenje i liječenje palijativnom skrbi te liječenje bolesnika oboljelih od kroničnih bolesti |  | 79,90 |
| 3. | Dobrovoljno davalaštvo krvi (vrećica) |  | 69,90 |

\* Za postupke koje provode fizioterapeuti, dentalni tehničari i inženjeri medicinske radiologije

Tablica 2.2. Cijene dijagnostičko-terapijskih postupaka –DTP-specijalističko-konzilijarna zdravstvena zaštita

|  |  |  |  |  |  |
| --- | --- | --- | --- | --- | --- |
| Šifra | Naziv DTP-a | KRITERIJ – | KRITERIJ – | Opis | Cijena\* |
| dijagnoza | šifra postupka |
| SKZ01 | Hemodijaliza\*\* | N18, N18.0, N18.8, N18.9 | 88531, 88572 | Kronička acetatna ili bikarbonatna hemodijaliza s uračunatim eritropoetinom. | 779,53(1) |
| 740,63(2) |
| SKZ06 | Citološka analiza brisa cerviksa obojenih po Papanicolaou |  | 29106, 29108 |  | 42,78 |
| SKZ07 | Telemedicinska konzultacija |  |  |  | 23,88 |
| SKZ08 | Pozitronska emisijska tomografija (PET) pomoću 18-florodeoksiglukoze (FDG) |  | 35308 |  | 5.087,00 |
| SKZ09 | Izvantjelesna magnetska inervacija u liječenju urinarne inkontinencije |  | 86055 | Na preporuku ginekologa ili urologa za žene sa statičkom inkontinencijom, mlađe od 65 godina, u kojih je trajanje bolesti kraće od 10 godina, urinarna inkontinencija nije prethodno operativno liječena, nije izvršena histerektomija. Iznimno histerektomirane bolesnice s urgentnom inkontinencijom koja je rezistentna na medikamentoznu terapiju. | 114,60 |
| SKZ12 | MSCT koronarografija |  |  | Uključuje rad specijalista kardiologije i anesteziologije. Uključuje sve potrebne lijekove i kontrastna sredstva za provođenje postupka. | 1.778,50 |
| SKZ13 | PET/CT(4) |  | 35307 | Ne može se dodatno fakturirati CT usluga | 5.087,00 |
| SKZ14 | SPECT mozga pomoću I-123 ioflupana |  | 35309 |  | 4.592,31 |
| SKZ15 | Tekućinska citologija |  | 29110 | Samo kod žena kod kojih je prethodnim PAPA testom utvrđen nalaz CIN I, CIN II, ASCUS, AGCUS. Jednom u 5 godina. | 130,52 |
| SKZ16 | Elektromioneurografija gornjih i/ili donjih ekstremiteta(5) |  | 12030, 12031, 13631, 13632, 13633, 13692 |  | 162,35 |
| SKZ17 | Ehokardiografija s doppler-ehokardiografijom |  | 36122, 36127 |  | 185,91 |
| SKZ18 | Hiperbarična oksigenoterapija |  | 86110 |  | 332,02 |
| SKZ38 | LDL-afereza (HELP) |  | 88595 |  | 6.901,12 |
| SKZ39 | Pozitronska emisijska tomografija (PET) pomoću 18-F-fluorocholina |  | 35305 |  | 8.026,52 |
| SKZ50 | IUI/AIH/AID prirodnom ciklusu | N97.0 – 9 Z31.1, Z31.2, Z31.3 |  | Može se zaračunati samo jednom; cijena uključuje sve potrebne postupke, lijekove i materijal. | 891,33 |
| SKZ51 | IUI/AIH/AID u stimuliranom ciklusu (3) | N97.0 – 9 Z31.1, Z31.2, Z31.3 |  | Može se zaračunati samo jednom; cijena uključuje sve potrebne postupke, lijekove i materijal. | 2.228,35 |
| SKZ52 | IVF/ICSI u prirodnom ciklusu | N97.0 – 9 Z31.1, Z31.2, Z31.3 | 29801, 56991 | Može se zaračunati samo jednom; cijena uključuje sve potrebne postupke, lijekove i materijal. | 2.387,52 |
| SKZ53 | IVF/ICSI u stimuliranom ciklusu-blagi protokol (3) | N97.0 – 9 Z31.1, Z31.2, Z31.3 | 29801, 56991 | Može se zaračunati samo jednom; cijena uključuje sve potrebne postupke, lijekove i materijal. | 5.292,33 |
| SKZ54 | IVF/ICSI u stimuliranom ciklusu-standardni protokol (3) | N97.0 – 9 Z31.1, Z31.2, Z31.3 | 29801, 56991 | Može se zaračunati samo jednom; cijena uključuje sve potrebne postupke, lijekove i materijal. | 8.634,86 |
| SKZ55 | Sekundarni IVF/ICSI | N97.0 – 9 Z31.1, Z31.2, Z31.3 | 29801, 56991 | Može se zaračunati samo jednom; cijena uključuje sve potrebne postupke, lijekove i materijal. | 2.506,90 |
| SKZ56 | Kompjutorizirana tomografija (CT), jedna regija \*\*\*(4,5) |  |  | Ne može se zaračunati za CT mozga (SKZ58). | 382,00 |
| SKZ57 | Magnetska rezonanca (MR), jedna regija\*\*\*(4,5) |  |  | Uključuje snimanje uređajem jačine 3T  Ne može se zaračunati za MR cervikalne kralježnice (SKZ59), MR torakalne kralježnice (SKZ60) i MR lumbosakralne kralježnice (SKZ61) | 668,50 |
| SKZ58 | Kompjutorizirana tomografija mozga (CT mozga) \*\*\*(4,5) |  |  |  | 382,00 |
| SKZ59 | Magnetska rezonanca cervikalne kralježnice (MR cervikalne kralježnice) \*\*\*(4,5) |  |  |  | 668,50 |
| SKZ60 | Magnetska rezonanca torakalne kralježnice (MR torakalne kralježnice) \*\*\*(4,5) |  |  |  | 668,50 |
| SKZ61 | Magnetska rezonanca lumbosakralne kralježnice (MR lumbosakralne kralježnice) \*\*\*(4,5) |  |  |  | 668,50 |
| PHL01 | Pregled bioptata 2., 3., 4. i 5. razine složenosti |  |  | Može se zaračunati samo jednom; ne može se zaračunati uz PHL08 | 256,10 |
| PHL08 | Pregled bioptata 6. razine složenosti |  |  | Može se zaračunati samo jednom; ne može se zaračunati uz PHL01 | 503,12 |
| PHL10 | Imunohistokemijski pregled bioptata |  |  | Može se zaračunati samo jednom | 245,44 |
| PHL14 | Histokemijski pregled bioptata |  |  | Može se zaračunati samo jednom | 106,68 |
| PHL16 | Pregled bioptata elektronskom mikroskopijom |  |  | Može se zaračunati samo jednom | 960,61 |
| PHL17 | Obdukcija (s izradom zapisnika) |  |  |  | 1.128,97 |
| PHL18 | Pregled bioptata jednog sjemenika radi IVF postupka | N46 |  | Uključuje izradu preparata, imunohistokemiju, polutanke rezove, »scoring«, mišljenje i pohranu | 942,73 |
| PHL19 | Pregled bioptata oba sjemenika radi IVF postupka | N46 |  | Uključuje izradu preparata, imunohistokemiju, polutanke rezove, »scoring«, mišljenje i pohranu | 1.367,99 |
| PUL01 | Spirometrija |  |  | uključuje krivulju disanja, protok/volumen i volumen/vrijeme | 67,05 |
| PUL02 | Spirometrija kod djeteta do 6 godina |  |  | uključuje krivulju disanja, protok/volumen i volumen/vrijeme | 84,46 |
| PUL03 | Spirometrija s farmakodinamskim testom (Ventolin test) |  |  | uključuje sva mjerenja tijekom testa | 101,97 |
| PUL04 | Nespecifični provokativni bronhalni test (Metakolinski test) |  |  | uključuje kratki pregled liječnika, sva mjerenja, nadzor te intervencije | 220,05 |
| PUL05 | Spiroergometrija |  |  | uključuje sva mjerenja funkcije srca i pluća, plinsku analizu krvi, nadzor i intervencije | 448,26 |
| PUL06 | Tjelesna pletizmografija |  |  | uključuje mjerenje svih plućnih volumena, kapaciteta i otpora dišnih puteva osim difuzije | 93,01 |
| PUL07 | Tjelesna pletizmografija s farmakodinamskim testom |  |  | uključuje mjerenje svih plućnih volumena, kapaciteta i otpora dišnih puteva osim difuzije | 93,71 |
| PUL08 | Difuzijski kapacitet pluća (DLCO) |  |  | uključuje tjelesnu pletizmografiju | 118,78 |
| PUL09 | Impulsna oscilometrija |  |  | uključuje sva mjerenja tijekom testa i probnu spirometriju | 85,75 |
| PUL10 | Impulsna oscilometrija s bronhodilatacijskim testom |  |  | uključuje sva mjerenja tijekom testa i probnu spirometriju | 97,19 |
| PUL11 | FeNO (Frakcija izdahnutog NO) plućni |  |  | uključuje sva mjerenja tijekom testa | 82,17 |
| PUL12 | FeNO (Frakcija izdahnutog NO) nosni |  |  | uključuje sva mjerenja tijekom testa | 313,36 |
| PUL13 | Rinomanometrija |  |  | uključuje sva mjerenja tijekom testa | 64,86 |
| PUL14 | Rinoprovokacija |  |  | uključuje sva mjerenja tijekom testa | 114,90 |
| PUL15 | Tjelesna pletizmografija za djecu do 2 godine |  |  | za djecu do 2 godine, uključuje i.v.sedaciju, sva mjerenja i nadzor anesteziologa | 1.216,74 |
| MOL01 | Molekularna dijagnostika strukturnih promjena imunofluorescentnim tehnikama – FISH (I) |  |  | Uključuje kulturu stanica; može se zaračunati samo jednom bez obzira na broj proba | 1.245,29 |
| MOL02 | Molekularna dijagnostika numeričkih promjena imunofluorescentnim tehnikama – FISH (II) |  |  | Uključuje kulturu stanica; može se zaračunati samo jednom bez obzira na broj proba | 1.069,61 |
| MOL03 | Molekularna dijagnostika imunofluorescentnim tehnikama na parafinskim rezovima te testovi za istovremeno otkrivanje više promjena – FISH (III) |  |  | Uključuje kulturu stanica; može se zaračunati samo jednom bez obzira na broj proba | 1.421,07 |
| MOL04 | Kariogram-kromosomske studije plodne vode, tumora i drugih tkiva |  |  | Uključuje kulturu stanica; može se zaračunati samo jednom za G, odnosno jednom za R i C pruge | 1.760,99 |
| MOL05 | Kariogram-kromosomske studije periferne krvi |  |  | Uključuje kulturu stanica; može se zaračunati samo jednom za G, odnosno jednom za R i C pruge | 1.168,89 |
| MOL06 | Kariogram-kromosomske studije koštane srži, korionskih resica |  |  | Uključuje kulturu stanica; može se zaračunati samo jednom za G, odnosno jednom za R i C pruge | 1.344,67 |
| MOL07 | Kultura stanica-dugotrajni uzgoj (više od 72 sata) |  |  | Višetjedna kultura stanica iz plodne vode, kože i drugih tkiva za potrebe citogenetskih i drugih biokemijskih pretraga. Ne može se zaračunati uz kariogram. | 687,61 |
| OFT01 | Opći (jednostavni) oftalmološki pregled. |  |  | Uključeni jednostavniji ili kraći dijagnostički postupci: oftalmoskopija, digitalno mjerenje intraokularnog tlaka, orijentacijski pregled vida i slično. Odstranjivanje površinsko ležećih stranih tijela. Konzultacija. | 59,69 |
| OFT02 | Usmjereni (složeni) oftalmološki pregled. |  |  | Pregled usmjeren određenom stanju, uključuje složenije ili dugotrajnije dijagnostičke postupke: mjerenja na prednjem očnom segmentu, mjerenja rožnice, pretrage suznog aparata, pretrage prednje očne sobice i šarenice, pretrage zjenice, pretrage u fokalnoj i postraničnoj rasvjeti, fotografiju oka, oftalmoskopiju i dijafanoskopiju, mjerenje intraokularnog tlaka s provokacijskim testovima, pregled očnog kuta (gonioskopiju), pregled fundusa trozrcalnom ili indirektnom lupom. Uključeni postupci iz općeg oftalmološkog pregleda. Ne može se zaračunati uz opći oftalmološki pregled (OFT01). | 95,50 |
| OFT03 | Mali zahvati na oku. |  |  | Proštrcavanje i/ili sondiranje suzno-nosnog kanala. Operacija chalaziona i chordeoluma. Uključen oftalmološki pregled i lokalna anestezija. Ne može se zaračunati uz opći i usmjereni oftalmološki pregled. | 85,55 |
| OFT04 | Oftalmološki pregled s ispitivanjem vidne oštrine i refrakcije. |  |  | Uključuje ispitivanje vidne oštrine, subjektivno i objektivno, djeca i odrasli. Uključuje pregled za nošenje kontaktnih leća. Ne može se zaračunati uz opći i usmjereni oftalmološki pregled. | 98,49 |
| OFT05 | Oftalmološki dijagnostički pregled vidnog polja/ osjeta svjetla/ osjeta boje. |  |  | Uključuje: konfrontacijsko ispitivanje vidnog polja, ispitivanje osjeta svjetla ispitivanje osjeta boje, ispitivanje bulbomotorike, test na dvoslike, stereovid, egzoftalmometrija, skijaskopija. | 59,69 |
| OFT06 | Vidno polje po Goldmannu, kompjutorizirana perimetrija |  |  | Uključen oftalmološki pregled. Ne može se zaračunati uz opći i usmjereni oftalmološki pregled i oftalmološki dijagnostički pregled (OFT01,02,05) | 111,42 |
| OFT07 | Elektrofiziološki testovi oka. |  |  | Uključuje elektroretinografiju, elektrookuolografiju, elektronistagmografiju i vizualne evocirane potencijaleNe može se zaračunati uz usmjereni oftalmološki pregled | 98,49 |
| OFT08 | Dijagnostika strabizma. |  |  | Ne može se zaračunati uz usmjereni oftalmološki pregled | 98,49 |
| OFT09 | Ultrazvučna dijagnostika oka. |  |  | Ultrazvučna dijagnostika oka, pahimetrija. Uključen oftalmološki pregled. Ne može se zaračunati uz usmjereni oftalmološki pregled | 78,59 |
| OFT10 | Lasersko liječenje bolesti oka (Argon) |  |  | Uključen oftalmološki pregled. Ne može se zaračunati uz opći i usmjereni oftalmološki pregled. | 171,11 |
| OFT11 | Lasersko liječenje bolesti oka (Y.A.G.) |  |  | Uključen oftalmološki pregled. Ne može se zaračunati uz opći i usmjereni oftalmološki pregled. | 111,42 |
| OFT12 | Fluoresceinska angiografija. |  |  | Ne može se zaračunati uz usmjereni oftalmološki pregled | 171,11 |
| OFT13 | Pretrage mrežnice i optičkog diska spektralnom optičkom koherentnom tomografijom (OCT) |  |  |  | 171,11 |
| OFT14 | Terapija grešaka vida. |  |  | Uključuje liječenje eutiskopom, paslikama, realnim objektom i Heidingerovim snopićem, vježbe separacije, korespodencije, vježbe na sinoptoforu i slično. Ne može se zaračunati uz usmjereni oftalmološki pregled. Odnosi se na ciklus od 10 vježbi i može se zaračunati po završetku liječenja. | 313,56 |
| UZV01 | Color doppler karotida i vertebralnih arterija |  |  | Uključuje analizu kliničkog problema i mišljenje. Može se zaračunati samo jednom. | 152,20 |
| UZV02 | Transkranijalni color doppler VB sliva (TCD) |  |  | Uključuje analizu kliničkog problema i mišljenje. Može se zaračunati samo jednom. | 121,37 |
| UZV03 | Ultrazvuk abdomena |  | 36190, 36191 | Može se zaračunati samo jednom | 83,30 |

\*Uključuje postupke, potrošni medicinski materijal i lijekove.

\*\* Uključuje i troškove smještaja i prehrane

\*\*\*Kontrastno sredstvo zaračunava se dodatno, u skladu s Listom lijekova Zavoda
(1) Hemodijaliza u bolničkim centrima.
(2) Hemodijaliza u izvanbolničkim centrima

(3) Uključuje i folitropin alfa (ATK šifra: G03GA05) i/ili menotropin (FSH+LH) (ATK šifra: G03GA02) za stimulaciju ovulacije do 6 pokušaja u skladu sa Zakonom o medicinski pomognutoj oplodnji

(4) Kod PET/CT, CT i MR u općoj anesteziji, postupak anestezije, materijali i lijekovi s Liste lijekova Zavoda zaračunavaju se dodatno

(5) za više od 1 regije cijena svake sljedeće regije iznosi 50% osnovne cijene.

Tablica 2.3. Cijene dijagnostičko terapijskih postupaka – DTP – ortodoncija

|  |  |  |  |  |  |
| --- | --- | --- | --- | --- | --- |
| Šifra | Naziv DTP-a | KRITERIJ – dijagnoza | KRITERIJ – šifra postupka | Opis | Koeficijent |
| DMO01 | Dijagnostički postupci u ortodonciji\* |  | 31014, 31003, 13020, 13021, 13023, 31013 | Zaračunava se 1x pred početak ortodontskog liječenja. Uključuje specijalistički pregled, uzimanje otiska, izradu (dentalni tehničar) i analizu studijskog modela, očitavanje ortopantomogram snimke, kefalometrijsku analizu i Rtg analizu šake. | 0,60 |
| DMO02 | Fiksna ortodontska terapija za jednu čeljust |  | 13020, 13021, 13023, 31014, 52482,52470, 52471, 52356, 91310, 52466, 52468, 52473, 45210, 45320, 52462 | Uključuje specijalistički pregled, uzimanje otiska, izradu (dentalni tehničar) i analizu studijskog modela, nacrt ortodontskog lječenja/ortodontske naprave, analizu telerentgenskih snimaka, strojno čišćenje cakline sa jetkanjem cakline,postavljanje fiksne ortodontske naprave za jednu čeljust, te potreban materijal (lukovi, prsteni, klasične metalne bravice,sa ostalim potrebnim materijalom)\*\* kefalometrijsku analizu, Rtg analizu šake, kontrolni pregled tijekom ortodontske terapije s prilagođavanjem i aktiviranjem fiksne ortodontske naprave, skidanje bravica, prstena, lukova,čišćenje i poliranje zubi u jednoj čeljusti i fluoridacija zubi sa ostalim potrebnim materijalom\*\*\*, izradu i postavu retainera nakon ortodontske terapije, uzimanje završnog otiska i arhiviranje sa ostalim potrebnim materijalom\*\*\*\* uključujući troškove rada i materijala dentalnog tehničara, kontrole tijeka ortodontske terapije s readaptacijom retainera- naprave za retenciju po čeljusti. | 11,38 |
| DMO03 | Mobilna ortodontska terapija – monomaksilarnom napravom (jedna čeljust) |  | 13020, 13021, 13023, 52460, 52462, 52485, 52487, 91310, 52466 | Uključuje specijalistički pregled, uzimanje otiska, izradu i analizu studijskog modela, nacrt ortodontskog liječenja/ortodontske naprave, izrada i postavu monomaksilarane mobilne ortodontske naprave, troškove rada i materijala dentalnog tehničara, kontrole tijeka ortodontske terapije s readaptacijom mobilne monomaksilarne ortodontske naprave. | 5,42 |
| DMO04 | Mobilna ortodontska terapija – bimaksilarnom napravom (obje čeljusti) |  | 13020, 13021, 13023, 52461, 52463, 52486, 52488, 91310, 52466 | Uključuje specijalistički pregled, uzimanje otiska, izradu i analizu studijskog modela, nacrt ortodontskog lječenja/ortodontske naprave, izradu i postavu bimaksilarne mobilne ortodontske naprave, troškove rada i materijala dentalnog tehničara, kontrolu tijeka ortodontske terapije s readaptacijom mobilne bimaksilarne ortodontske naprave. | 7,12 |
| DMO05 | Delairova maska | K07.1, K07.2, Q35 | 13020, 13021, 13023, 91310, 52466 | Uključuje uzimanje otiska i postavljanje Delairove maske u tijeku ortodontske terapije fiksnom ortodontskom napravom, troškove materijala dr. spec. ortodonta i dentalnog tehničara, kontrole tijeka ortodontske terapije Delairovom maskom s readaptacijom. | 5,17 |
| DMO06 | Ortodontska naprava za forsirano širenje nepca-RPE | K07.0, K07.1, K07.2, Q35 | 13020, 13021, 13023, 91310,52466 | Uključuje uzimanje otiska,analizu i nacrt liječenja, izradu i postavu ortodontske naprave za širenje nepca-RPE s kontrolnim pregledima uključujući potrošni materijal i rad i materijal dentalnog tehničara. | 3,07 |
| DMO07 | Headgear-potporanj po Delair-u |  | 52472 | Uključuje troškove materijala i postavljanje Headgear-a u tijeku ortodontske terapije fiksnom ortodontskom napravom, kontrole tijeka ortodontske terapije Headgear-om s readaptacijom. | 1,36 |
| DMO08 | Reparatura mobilne ortodontske naprave |  | 13020, 13021, 1302352464, 52465 | Reparatura mobilne ortodontske naprave bez ili sa novim elementina.Uključuje uzimanje otiska, rad i troškove materijale dentalnog tehničara. | 0,60 |

\* ispostavlja se račun u svrhu dijagnostičke obrade kod osigurane osobe kod koje se ne nastavlja liječenje ortodontskom napravom

\*\* ljepilo za bravice, intermaksilarne gumice, elastični lančić, opruge, vezilice, stoperi i separator

\*\*\* karbidna svrdla, polirne gumice, sredstva za fluoridaciju, pasta za poliranje

\*\*\*\* tvrdi gips, prozirne folije, akrilat, žica, tekući kompozit, sredstvo za jetkanje sa adhezivom, algina.«

Članak 6.

Članak 99. mijenja se i glasi:

»Ugovorne bolničke zdravstvene ustanove mogu za ugovorenu bolničku djelatnost osnovom ugovora sa Zavodom ostvariti maksimalni iznos novčanih sredstava utvrđen posebnom odlukom Upravnog vijeća Zavoda.

Maksimalni iznos sredstva iz stavka 1. ovog članka sastoji se od:

1. fiksnog iznosa sredstava utvrđenih osnovom ugovorenog broja postelja u skladu s Mrežom i prosječne cijene dana liječenja po kategoriji bolnice i djelatnosti u udjelu od 90%

2. promjenjivog iznosa novčanih sredstva utvrđenih osnovom izvršenja ugovorene bolničke djelatnosti u udjelu do 10%.

Iznimno u slučaju kada bolnička zdravstvena ustanova nema dovoljan broj doktora medicine specijalista odgovarajuće specijalnosti u skladu s Pravilnikom o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti te ne zadovoljava kadrovski normativ za provođenje bolničke djelatnosti u skladu s Mrežom, maksimalni iznos novčanih sredstava iz stavka 1. ovog članka utvrđuje se osnovom broja ponuđenih doktora specijalista odgovarajuće specijalnosti.

Zavod se obvezuje u ugovornim bolničkim zdravstvenim ustanovama pratiti učinkovitost izvršavanja ugovornih obveza, prisutnost na radu i pokazatelje novog modela ugovaranja.«

Članak 7.

Ova Odluka objavljuje se u »Narodnim novinama«, a stupa na snagu 1. svibnja 2013. godine.

Klasa: 025-04/13-01/117

Urbroj: 338-01-01-13-1

Zagreb, 24. travnja 2013.

Predsjednik
Upravnog vijeća Hrvatskog zavoda za zdravstveno osiguranje
prim. mr. sc. Marijan Cesarik, dr. med.

50 29.04.2013 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

50 29.04.2013 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Odluka, NN 50/2013-1010
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)